open-index/open-wikipedia-markdown huggingface dataset:
דאוויס איקאונייקס

**דאוויס איקאונייקס** (בלטבית: **Dāvis Ikaunieks**; נולד ב-7 בינואר 1994) הוא כדורגלן לטבי המשחק בעמדת החלוץ בז'לגיריס קובנה.

## קריירה
איקאונייקס התחיל לשחק כדורגל בלייפאיס מטאלורגס. בשנת  הצטרף ללייפאיס-2 מטאלורגס מהליגה השנייה וכבש במדיה 17 שערים והיה מלך שערי הליגה כבר בגיל 16 מה שהפך אותו לשחקן הצעיר ביותר שעושה זאת ב-3 באוקטובר 2012 ערך את הופעת הבכורה שלו בקבוצה הבוגרת מליגת העל הלטבית בניצחון 0-3 נגד ונטספילס. ב-29 במרץ 2013 הבקיע את שער הבכורה שלו בקבוצה במשחק הליגה נגד מטה/LU. בסיום העונה המועדון התפרק ואיקאונייקס חתם במועדון החדש שהוקם לייפאיה. עונה לאחר מכן, הבקיע 15 שערים וזכה עם המועדון באליפות הראשונה שלו.

בקיץ  חתם בוויסוצ'ינה ייהלבה מליגת העל הצ'כית. בשני עונותיו במועדון כבש 19 שערים, שירד בסיומן לליגה השנייה. בקיץ  חתם בפ.ק. יבלונץ, אך לא כבש בה במהלך 13 הופעותיו בקבוצה. בינואר  הושאל לריגה פוטבולה סקולה מליגת העל הלטבית. בהמשך הוא עבר לפסטב זלין, מלאדה בולסלאב ולייפאיה. בקיץ  חזר ליבלונץ.

ב-22 בינואר 2024 חתם בפ.א. שיאוליאי מליגת העל הליטאית.

## קריירה בין-לאומית
איקאונייקס שיחק בנבחרות הצעירות של לטביה ורשם 15 שערים ב-40 הופעות בכל הנבחרות הצעירות. ב-1 ביוני 2016 ערך את הופעת הבכורה שלו בנבחרת לטביה במסגרת הגביע הבלטי. ב-2 בספטמבר הבקיע את שער הבכורה שלו בנבחרת במשחק נגד .

## קישורים חיצוניים

קטגוריה:כדורגלנים לטבים
קטגוריה:חלוצי כדורגל לטבים
קטגוריה:כדורגלני לייפאיה
קטגוריה:כדורגלני זלין
קטגוריה:כדורגלני מלאדה בולסלאב
קטגוריה:כדורגלני פ.ק. יבלונץ
קטגוריה:כדורגלני לייפאיאס מטלורגס
קטגוריה:כדורגלני ז'לגיריס קובנה
קטגוריה:כדורגלני נבחרת לטביה
קטגוריה:ספורטאים זרים בצ'כיה
קטגוריה:ספורטאים זרים בליטא
קטגוריה:ילידי 1994
אנטונובקה (פרי)

ממוזער|250px
**אנטונובקה** (ברוסית: **Антоновка**; בפולנית: **Antonówka**) היא קבוצה של זני תפוחים שהבשלתם בסוף הסתיו או בתחילת החורף.

## מאפיינים
התפוחים הם בעלי טעם חומצי חזק שפופולריים ברוסיה, כולל בתקופת האימפריה הרוסית ובברית המועצות, כמו גם בפולין ובבלארוס. הזן הרוסי הפופולרי ביותר הוא אנטונובקה מצויה (Антоновка обыкновенная), שממנו נגזרים זנים אחרים. הוא פותח על ידי חוקר הטבע ומגדל הצמחים הרוסי החלוץ איוואן מיצ'ורין במטע הניסויים שלו במחוז טמבוב והוצג ב-1888.

אנטונובקה מפורסמת בארומת הפרי שלה.

## זנים פולניים
לפולין יש שני זנים: Antonówka Zwykła (זהה, כמו ברוסיה) ו-Antonówka Biała הידוע גם בשם Śmietankowa (אנטונובקה לבן או שמנת) עם פרי גדול יותר ולבן במידה ניכרת שמבשיל בסוף ספטמבר, אך גם חיי המדף שלו קצרים יותר.

## קשיחות ועמידות
הפופולריות של עץ האנטונובקה מוגברת על ידי יכולתו לעבור חורפים קשים ארוכים, האופייניים באזורים רבים של מזרח אירופה ורוסיה. הוא פופולרי יותר בזכות איכויות שימורי הפירות המעולים שלו ואריכות החיים שלו. תכונות אלו הפכו את הזן הרוסי לפופולרי במיוחד בקרב בעלי הדאצ'ה, והוא עדיין גדל בדאצ'ות במדינות רבות של מדינות ברית המועצות לשעבר, שם הוא מכונה לעיתים קרובות "תפוח העם" (народное яблоко). העץ סובלני במיוחד למזג אוויר קר, ומכיוון שהוא מייצר שורש אחד ועמוק (יוצא דופן בקרב עצי תפוח), אנטונובקה מופץ לשימוש כשורש לייחור שהוא חלק מהצמח, לרוב החלק התת-קרקעי (שממנו ניתן להפיק צמיחה חדשה מעל הקרקע. אפשר לתאר אותו גם כגבעול בעל מערכת שורשים מפותחת, שאליו מושתל ייחור מצמח אחר). שורש אנטונובקה מספק עץ עמיד לקור (עד 45 מעלות צלזיוס מתחת לאפס), מעוגן היטב, נמרץ, בגודל סטנדרטי.

## שימושים
בשל היחס הנמוך יחסית של סוכרים בפרי, תפוחי אנטונובקה מתאימים במיוחד לפאי תפוחים ויין סיידר מאוחר. טעמו של היין קל יותר באופן ניכר מיין מזנים מתוקים יותר. בפולין משתמשים באנטונובקה בעיקר לשימור תפוחים.
ממוזער|קוּרְסְק אנטונובקה

## זן של אנטונובקה
אנטונובקה הוא זן עממי בלשון העם, שהחל להתפשט מאזור קורסק ברוסיה במהלך המאה ה-19. בעוד שהעצים נושאי הפרי לא זכו להכרה רחבה מחוץ לברית המועצות לשעבר, משתלות רבות מחוץ לרוסיה אכן משתמשות בשורשי אנטונובקה, שכן הם מקנים מידה של עמידות חורף לזנים המושתלים האחרים.

## בתרבות
סיפורו הקצר המוקדם של איוואן בונין, "תפוחי אנטונוב" (1900), הוא סוג של אודה לזן התפוח הזה כמטאפורה לעולמה הנעלם והולך של האצולה הרוסית בעלת האדמות.

ב-19 באוגוסט 2008 נחשפה אנדרטה לתפוח אנטונובקה בקורסק. הפסל היה של ויאצ'סלב קליקוב, וקוטרו 1.5 מטר.

## איה אילו
האנטונובקה היא הורה, לאיה אילו (יפיפיית הגן) שהוא זן של תפוח מבוית, מאסטוניה.

## קישורים חיצוניים

* 
* 

## הערות שוליים

קטגוריה:המטבח הרוסי
קטגוריה:המטבח הפולני
קטגוריה:תפוח
ימה (שיר)

"**יַמָה**" הוא שיר מסוגת מוזיקה חסידית ופופ שהוציא בני פרידמן ב-2022. מאוחר יותר באותה השנה יצא גם בקליפ בהפקה של "עולם ומלואו" בו נראה פרידמן רץ לאורכה ולרחבה של ארץ ישראל, על הרים, בעמקים ובגאיות, ביבשה ובים כשעם שלם מצטרף לריצתו ברחבי הארץ.

## השיר
השיר נכתב והולחן על ידי אלי קליין והופק על ידי אלי קליין ואיצי ברי. נכון ל-2024 זכה ליותר מ-5 מיליון צפיות באתר יוטיוב, והוא אחד השירים המצליחים ביותר של בני אי פעם. השיר גם זכה בשיר השנה, במקום הראשון במצעד השנה של קול חי מיוזיק, ובמקום השני (מתוך 30) במצעד של רדיו "קול פליי".

מילות השיר, "ימה, קדמה, צפונה ונגבה" הם שמות הכיוונים "מערב, מזרח, צפון ודרום" (בהתאמה) לפי השפה המקראית, ומבטאים את כל כיווניה של ארץ ישראל. (בראשית י"ג, פסוק י"ד).

פרידמן הסביר בראיון על מהות השיר: "בשיר ימה אנחנו רואים את אהבה שיש להקב"ה לעם ישראל, הקב"ה נתן לנו במתנה את הארץ. כולם מכירים את הרש"י הראשון בתורה, שכולל שאלה ותשובה שהם יסוד חיותינו בארץ ישראל: 'למה פתח את התורה בברית… בשמיים והארץ…' רק כדי שנדע שכל העולם שייך לו. וכשנתן את הארץ לעם ישראל אז הזכות בידו, וכן הוא עשה, נתן את הארץ האהובה עליו – לנו! ולכן, כל סנטימטר בארץ ישראל שייך לעם ישראל שקיבלה במתנה".

## קישורים חיצוניים
* ימה בביצוע בני פרידמן, יוטיוב

## הערות שוליים

קטגוריה:שירים בעברית
על תמימות וחופש (סרט)

**על תמימות וחופש** (במקור: **Land and Freedom**, בתרגום חופשי: אדמה וחופש) הוא סרט דרמה בריטי מ-1995 בבימויו של קן לואץ'. הסרט מספר אודות צעיר בריטי שנלחם במלחמת האזרחים בספרד.

## עלילה
בליברפול, דייוויד מת בגיל מבוגר לצד נכדתו הצעירה. לאחר מותו, נכדתו מסתכלת בחפציו ממלחמת האזרחים בספרד.

ב-1936, דייוויד (איאן הארט), קומוניסט צעיר ומובטל, מחליט להסתנן לספרד על מנת להצטרף לבריגדות הבינלאומיות ולהילחם במלחמת האזרחים. בהגיעו הוא חובר באקראי למיליציה של מפלגת הפועלים של האיחוד המרקסיסטי (POUM) ומכיר שם מתנדבים אידיאליסטיים זרים נוספים. בחזית, דייוויד מתאהב בבלנקה המקומית, בת זוגו של קוגן, מורד אירי. בעודם משחררים כפרים משליטת החיילים הלאומנים, מתגלעים ויכוחים פוליטיים בין אנשי המיליציה לגבי הגישה הנכונה למלחמה, ומה חשוב ודחוף יותר – מהפכה מעמדתית וביצוע רפורמות קומוניסטיות, או התמקדות בניצחון נגד פרנקו. בנוסף לכך, אנשי המיליציה סובלים מתנאים קשים, מציוד צבאי ישן ומותם של חבריהם בקרב, כולל של קוגן האירי. דייוויד נפצע מרובה ישן, ונשלח להחלמה בברצלונה.

בברצלונה, דייוויד פוגש את בלנקה והם שוכבים. בעודו בעורף, מתערערת תפיסת עולמו: דייוויד נקרע בין נאמנותו לתנועה הקומוניסטית הממסדית ותוכניתו המקורית להצטרף לבריגדות הבינלאומיות, לבין נאמנותו ל-POUM ולבלנקה שמתנגדים לתפיסתם של הסטליניסטים וממשלת הרפובליקה, לפיה יש לשים בצד את המהפכה לטובת ניצחון במלחמה. לבסוף, בעקבות הקרבות של ימי מאי בין סיעות הרפובליקנים בברצלונה והדיכוי האכזרי של POUM בידי המשטר הפרו־סובייטי, דייוויד קורע את תעודת החבר שלו במפלגה הקומוניסטית הבריטית וחוזר לחזית אל בלנקה ויתר חבריו. בחזית, POUM סובלים ממחסור בתחמושת ונשק, ולבסוף נעצרים בידי הצבא הרפובליקני שמחרים את נשקיהם, מעצר אלים שבמהלכו בלנקה נהרגת בשוגג. לאחר לווייתה, דייוויד בורח חזרה לבריטניה עם מטפחת אדומה מלאה בעפר מקברה.

בחזרה בהווה, בהלוויה של דייוויד, נכדתו קוראת שיר של הסוציאליסט הבריטי ויליאם מוריס ושופכת לקברו את העפר מקברה של בלנקה ומניפה את אגרופה לצד חבריו.

## ביקורות
הסרט זכה לביקורות טובות והיה מועמד לפרס דקל הזהב בפסטיבל קאן.

## ראו גם
* מחווה לקטלוניה
* מפלגת הפועלים של האיחוד המרקסיסטי

## קישורים חיצוניים
* 
* 

קטגוריה:סרטי 1995
קטגוריה:סרטים פוליטיים
קטגוריה:מלחמת האזרחים בספרד
קטגוריה:סרטים על קומוניזם
קטגוריה:ברצלונה בקולנוע
חופשי ומאושר (BMW שחורה)

"**חופשי ומאושר (BMW שחורה)**" הוא שיר של להקת אתניX שיצא בשנת 1998 כחלק מהאלבום ברוכים הבאים לישראל. בהקלטת השיר ובקליפ שלו השתתף בשירה גם הסטנדאפיסט שלום אסייג ששר קטע ראפ.

## רקע לשיר
בפרויקט של אתר ynet לקראת צאת האלבום "בטוח" סיפר זאב נחמה על השיר:

## וידאו קליפ
בקליפ, מלבד חברי הלהקה, השתתפו גם אלי ומריאנו, סמי הורי ושלום אסייג. הקליפ מתחיל כשרואים את אלי ומריאנו בדמותם של התקליטן "איציק מיוזיק" ונער הבר מצווה רונן שלוש, כשהאחרון נשאל על ידי איציק מיוזיק איזה שיר הוא ירצה להקדיש להוריו, והוא משיב "אני רוצה לשמוע שיר של להקת טטריס, של ג'ימי הנדריקס, של שמנדריקס.", ואז מתקן אותו איציק מיוזיק בהגיית השם הנכון "אתניקס, אתניקס" ואז הוא מציג את אתניX ואת שירם. במהלך בתי השיר, רואים את סמי הורי נוסע במכונית BMW בצבע שחור כשזאב נחמה שר את מה שהורי "אומר", כשהוא מנסה להרשים בחורה, כשברוב השיר ובפזמון רואים את חברי הלהקה רוקדים לצלילי השיר כשהם לבושים בסגנון של שנות ה-70 של המאה ה-20. אחרי 2 הבתים הראשונים והפזמון, רואים את שלום אסייג מבצע קטע ראפ בשיר, תוך כדי שהוא הולך במנהרה ברחוב אלנבי בתל אביב.

## במצעדים
במצעד הפזמונים השנתי תשנ"ח, הגיע השיר למקום ה-21.

## קישורים חיצוניים
* 
* 
* 

## הערות שוליים

קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירים על מכוניות
קטגוריה:ריקודי עם בישראל: שירים
קטגוריה:סינגלים בהוצאת הליקון
חסן פדלאללה

**חסן פדלאללה** (בערבית: **حسن فضل الله**, בתעתיק מדויק: **חסן פצ'ל אללה**; נולד ב-1967) הוא פוליטיקאי שיעי לבנוני. החל משנת 2005 הוא חבר הפרלמנט הלבנוני המייצג את מחוז בינת ג'בייל. הוא חבר מחנה 8 במרץ של חזבאללה.

## ביוגרפיה
פדלאללה נולד בעיינתא שבדרום לבנון. את השכלתו היסודית והתיכונית קיבל במספר בתי ספר בעיינתא ובביירות. הוא סיים את התיכון הציבורי בורג' אל-בראג'נה ב-1985. הוא החל ללמוד בפקולטה לתקשורת המונים באוניברסיטה הלבנונית, וקיבל תואר בעיתונאות ב-1989. הוא קיבל תואר שני בחינוך מאוניברסיטת סן-ז'וזף ב־1999. הוא קיבל תואר דוקטור מאוניברסיטת סן-ז'וזף בביירות ב-2009. פדלאללה מרצה באוניברסיטת לבנון, הפקולטה לתקשורת המונים, לתואר שני.

החל מסוף שנות ה-80 הוא עומד בראש מחלקת התקשורת של חזבאללה. הוא שימש כמנהל חדשות ומנכ"ל של רדיו נור מ-1988 עד 1998, היה העורך הראשי של העיתון אל-עהד ב-1995, והיה מנהל החדשות של תחנת הטלוויזיה אל-מנאר מ-2001 עד 2005.

הוא מונה לחבר במועצה המדינית של חזבאללה במשך שתי קדנציות רצופות, ושימש בתפקיד מ-1998 עד 2004. בשנת 2005 נבחר כחבר הלשכה המדינית של חזבאללה במחוז בינת ג'ביל, ובשנת 2009 נבחר מחדש.

בנוסף, הוא משמש כיו"ר ועדת התקשורת ב וחבר ועדות הכספים, התקציב, החינוך, ההשכלה הגבוהה והתרבות.

### חיים אישיים
נשוי לאישה ממשפחת פקיה, ואב לארבעה ילדים.

בנו נהרג בהתפוצצות זימוניות חזבאללה.

## הערות שוליים

קטגוריה:פוליטיקאים לבנונים
קטגוריה:טרוריסטים לבנונים
קטגוריה:פעילי חזבאללה
קטגוריה:בוגרי האוניברסיטה הלבנונית
קטגוריה:בוגרי אוניברסיטת סן-ז'וזף
קטגוריה:לבנונים שנולדו ב-1967
ע'אזיה

**עַ'אזִ֫יֶּה** (בערבית: **الغازية**; בתעתיק מדויק: **אלע'אזיה**) הוא כפר שיעי בלבנון, ששייך לנפת צידון במחוז הדרום בלבנון. הכפר ממוקם כ-4 קילומטרים מדרום לעיר צידון, בסמוך לכביש החוף הלבנוני (מספר 51). ממזרח לע'אזיה שוכן הכפר הנוצרי מע'דושה ומדרום שוכן הכפר קנארית.

## אטימולוגיה
על פי המסורת הכפר נקרא על שמו של חוקר החדית' הישאם בן אל-ע'אז בן רביעה בן עַמְר בן עוף בן זוהיר, אבי עבדאללה , שכינויו היה: "אבו עבאס אל-גַ'רַשי א-דימשקי א-סַּ֗יְדאווי", שהגיע למקום בשנת 781 (שנת 159 בלוח ההיג'רי) ואחר כך צאצאיו אכלסו את המקום.

בתקופת ממלכת הצלבנים בצידון נרשם היישוב בשם GAZIA.

## היסטוריה
ע'אזיה נפגעה מרעידת האדמה של 1837. קרסו 14 בתים ושבעה בני אדם נהרגו.

במהלך שנות התשעים החל חזבאללה להתבסס בכפר ובסביבתו. במהלך מלחמת לבנון השנייה, ב-7 וב-8 אוגוסט 2006, הפציצו מטוסי צה"ל מטרות של חזבאללה בכפר ובסביבתו.

בתאריך 19 פברואר 2024, במהלך מלחמת חרבות ברזל, צה"ל תקף מחסני נשק של חזבאללה ביישוב ובסביבתו.

## אוכלוסייה
בשנת 2014 חיו בכפר 7,221 תושבים בעלי זכות בחירה לפרלמנט הלבנוני.

## אדמה
שטח הכפר הוא 15,000 דונם.

## תעסוקה
הכפר ע'אזיה הוא אחד ממרכזי העסקים הגדולים בדרום לבנון ונמצא בו בית זיקוק גדול לדלק הקשור למיזם צינור הנפט הטרנס-ערבי (TapLine).

## שונות
בכפר הוקמה ופועלת קבוצת הכדורגל  ובקיצור "ע'אזיה", המשחקת בליגה הלבנונית הראשונה.

## קישורים חיצוניים
* 

## הערות שוליים

קטגוריה:מחוז דרום לבנון: יישובים
צחי חזן

**צחי חזן** הוא שחקן וסטנדאפיסט ישראלי.

## ביוגרפיה
גדל בצפת.

עבד חמש שנים כסוהר בשירות בתי הסוהר ושירת בכלא צלמון. בשנת 2009 עזב את עבודתו ועבר מצפת לתל אביב על מנת להתחיל קריירה כשחקן וסטנדאפיסט.

בשנת 2009 הופיע בתוכנית הסטאנדאפ "ביפ קומדי האוס".

בשנים 2013–2018 גילם את משה דוקרני/מוש דוקרונובסקי בסדרת הילדים הקומית של HOT "הקלמרים".

בשנים 2013–2020 השתתף בסדרה הקומית של שלום אסייג "שנות ה-80" גילם את דדה גבאי, בנו של אהרון, עבריין שכונתי של טירת הכרמל, פורץ לבתים וגונב דברים עם חברו הטוב דודו, נודע כ"הפורץ הטוב ביותר בטירה".

בשנת 2015 התארח בעונה החמישית בסדרת דרמת הנוער של ערוץ הילדים למנויי HOT "גאליס".

בשנת 2016 התארח בעונה הראשונה של הסדרה הקומית של אדיר מילר שנקראת "צומת מילר" בתור העבריין ניר שווישה. באותה השנה שיחק בסדרה של HOT "עקרון ההחלפה".

בשנת 2017 גילם סוכן ממתקים בסדרת הילדים הקומית של ערוץ הילדים "המלון של פיני". באותה השנה גילם את העבריין יוסי טווינה בתוכנית הרשת שיצרו רן סופר ורוני ששון שהעולה ליוטיוב ושנקראת "בסלון אצל ששון".

בשנים 2019–2020 השתתף בסדרה הקומית של כאן 11 "שב"ס" שיחק בתפקיד ליעוז.

בשנת 2020 שיחק את דניאל דאהן בסדרה הקומית "נבסו". באותה השנה שיחק עובד בפיצוצייה בסדרה הקומית של Yes "לעבור את הלילה".

בשנת 2021 גילם את דמותו של סנגור ארזי בסדרת הדרמה של כאן 11 "פמת"א". באותה השנה שיחק בסדרה הקומית של קשת 12 "מה שבע" בתור בני.

בשנת 2022 שב לגלם את דמותו של דדה גבאי בעונה הראשונה של הסדרה "שנות ה-90" סדרת ההמשך של "שנות ה-80".

בשנת 2024 השתתף בתוכנית הרדיו של דידי הררי שנקראת "דידי לוקאלי".

## חיים אישיים
בשנת 2016 נישא לדוגמנית שיר איטח (גרושתו של הכדורגלן אביב חדד) והם גרים בשדרות.

## קישורים חיצוניים

* 
* צחי חזן, במיזם "אישים" לתיעוד היצירה הישראלית
* 
* 
* 
* 

קטגוריה:שחקני קולנוע וטלוויזיה ישראלים
קטגוריה:אנשי שירות בתי הסוהר
קטגוריה:צפת: אישים
קטגוריה:שדרות: אישים
קטגוריה:ישראלים שנולדו במאה ה-20
תאליה (נימפה)

במיתולוגיה היוונית **תאליה** (ביוונית עתיקה: **Θάλεια**; לפרוח, להיות ירוק) הייתה נימפה בתו של הפייסטוס ואמם של הפליקוי. מייצגת את השימוש באפר געשי כדשן.

## במיתולוגיה
מקרוביוס (המאה ה-5) מספר כיצד זאוס התעלס איתה ליד נהר סימת'ה בסיציליה. היא קברה את עצמה באדמה כדי לברוח מנקמתה של הרה. ילדיה, הפליקוי נולדו מתחת לפני האדמה.

## קישורים חיצוניים

* 

## הערות שוליים

קטגוריה:נימפות
קטגוריה:אלים כתוניים
קטגוריה:אלות אדמה
קטגוריה:אלות טבע
תאליה (פירושונים)

**תאליה** הוא התעתיק העברי לשם הנשי Θάλεια ביוונית עתיקה, שפירושו "לפרוח", "להוריק". תעתיקים נפוצים אחרים למקור היווני הם Thalia ו–Thalía.
אלי נדלמן

**אלי נדלמן**, באנגלית: **Elie Nadelman** (20 בפברואר 1882 - 28 בדצמבר 1946) היה פסל פולני-אמריקאי, מאסכולת פריז ואספן אמנות עממית.

## שנים מוקדמות
נדלמן נולד למשפחה יהודית בוורשה 1882. הוא למד זמן קצר בורשה ולאחר מכן ביקר במינכן ב-1902, שם החל להתעניין בעתיקות קלאסיות. הוא התגורר בפריז בין השנים 1904 ל-1914, מעורב באופן הדוק עם האוונגרד, והציג בבסלון הסתיו בפריז מ-1905 עד 1908. תערוכת היחיד הראשונה שלו הייתה ב-1909 בפריז. שם הציג סדרה של ראשי נשים קלאסיים מגבס וברונזה וציורים קוביסטים. הציור הקוביסטי נרכש על ידי ליאו שטיין, שהביא את פיקאסו לסטודיו של נדלמן ב-1908. לעבודתו של נדלמן בתקופה מוקדמת זו (1905–12) הייתה חשיבות מכרעת בפיסול המודרני של תחילת המאה ה-20.
ממוזער|300x300 פיקסלים|בלרינה, 1920
לאחר פרוץ מלחמת העולם הראשונה, הוא עבר לארצות הברית והפך לאזרח אמריקאי ב-1927. הוא נישא לגברת ויולה פלנרי, יורשת עשירה, ב-1920. הוא ואשתו הרכיבו אוסף גדול של אמנות עממית והקימו מוזיאון לאמנויות עממיות בריברדייל, ניו יורק ב-1925. עם זאת, הסגנון שלו היה לפעמים קלאסי, לפעמים דקורטיבי, ולפעמים סוג חדש של אמנות עממית אורבנית מתוחכמת. הוא ניסה ליצור מהדורות גדולות ולא יקרות של דמויות קטנות, פשוטות, קלאסיות. בסך הכל, נדלמן אסף אלפי יצירות אמנות עממית והוסיף אותן לאוסף העצום שלו.

### השפל הגדול
משנות ה-20, ועד מותו, חי ועבד נדלמן בשכונת ריברדייל בברונקס.

כאשר עושרו נעלם בשפל הגדול, עבודותיו לא הצליחו לעניין את עולם האמנות. הוא לא קיבל הזמנות מלבד דיוקנאות. בשנת 1937 נמכר האוסף של המוזיאון לאמנויות עממיות לחברה ההיסטורית של ניו יורק. הוא ערך את תערוכת היחיד האחרונה שלו ב-1930 (בפריז). ב-1935 רבים מדמויות הגבס ומגילופי העץ שלו נהרסו על ידי פועלים שנשלחו לשפץ את הסטודיו שלו. נדלמן שמר את כל עבודותיו שלפני 1935 בעליית הגג ובמרתף ביתו בריברדייל והשאיר אותה שם כדי שיתפוררו.

לאחר מותו, בריברדייל, ב-28 בדצמבר 1946, שוחזר הפסל שלו "אדם באוויר הפתוח", והוצג מחדש ברטרוספקטיבה ב-MOMA, ניו יורק. המוניטין שלו גדל מאז מותו, ועבודתו נמצאת במוזיאונים מרכזיים רבים והוא מוזכר בתולדות האמנות האמריקאית.

הפסל אדם באוויר הפתוח מוצג בגן האמנות ע"ש בילי רוז במוזיאון ישראל.

## קישורים חיצוניים

## הערות שוליים

קטגוריה:פסלים אמריקאים
קטגוריה:פסלים יהודים
קטגוריה:מהגרים מרוסיה לצרפת
קטגוריה:מהגרים מצרפת לארצות הברית
קטגוריה:אמריקאים שנולדו ב-1882
קטגוריה:אמריקאים שנפטרו ב-1946
B90

**B90**, או **Nuclear Depth Strike Bomb** ובקיצור **NDSB** הייתה פצצת מימן אמריקאית שתוכננה במעבדה הלאומיות לורנס ליברמור באמצע שנות ה-80 עד סוף שנות ה-80 ובוטלה לפני הכניסה לשירות הצבאי עקב סיום המלחמה הקרה.

עיצוב ה-B90 נועד לשימוש כנשק מטוס ימי, לשימוש כפצצת עומק גרעינית וכפצצת תקיפה יבשתית. הוא נועד להחליף את הפצצה הגרעינית B57 ששימשה את חיל הים. תכנון פצצת B90 נכנס להנדסת פיתוח **שלב 3** וקיבל את הקוד המספרי ביוני 1988.

ה-B90 הייתה בקוטר 34 סנטימטרים ובאורך של 3 מטרים, ומשקלה עמד על 350 ק"ג. העצמה של ה-B90 תוארה כשקולה ל 200 קילוטון של TNT.

תוכנית ה-B90 בוטלה בספטמבר 1991 יחד עם ראשי הנפץ הגרעיניים W89 ו-W91 ודגמי טילי AGM-131 SRAM II ו-SRAM-T. לא נבנו דגמי ייצור של B90, אם כי ייתכן שיחידות בדיקה נבנו; ניסויי הנשק הגרעיני של ארצות הברית נמשכו עד 1992.

## קישורים חיצוניים
* דוח מצב של מעבדות הנשק הגרעיני של אוניברסיטת קליפורניה 1989
* ארכיון הנשק הגרעיני, באתר nuclearweaponarchive.org

## הערות שוליים

קטגוריה:נשק תרמו-גרעיני
קטגוריה:פצצות גרעיניות
קטגוריה:אמצעי לחימה אמריקאיים
לא היה מעולם

"**לא היה מעולם**" הוא שיר של הזמרת-יוצרת הישראלית יסמין מועלם. השיר נכתב והולחן על ידי יסמין מועלם והופק בידי מועלם וטהר שפי רפלד. השיר יצא לאור כסינגל ב-7 ביוני 2022 על ידי חברות התקליטים תקליטי יהלום והליקון ושימש כשיר הנושא של סדרת הטלוויזיה הישראלית בלאדי מורי.

## רקע ויציאה לאור
ב-18 במאי 2022 פורסם כי הזמרת-יוצרת הישראלית יסמין מועלם תשיר את שיר הנושא של סדרת הטלוויזיה הישראלית "בלאדי מורי". השיר נכתב והולחן על ידי יסמין מועלם ונשאר במגירה במשך תקופה עד שפנו אליה יוצרי הסדרה. בריאיון לגיל משעלי מ"מאקו" סיפרה מועלם:

הסדרה עלתה לשידור לראשונה ב-2 ביוני 2022 וב-7 ביוני יצא השיר לאור כסינגל על ידי חברות התקליטים תקליטי יהלום והליקון. השיר הופק בידי מועלם וטהר שפי רפלד.

## ניתוח מוזיקלי
בן שליו מעיתון "הארץ" כתב כי השיר משלב באופן יפה בין גרוב ברזילאי להשפעות מבית לורין היל ויהודית רביץ. לגבי תוכן השיר הסבירה מועלם:

בריאיון לאתר "וואלה!" הוסיפה:

## וידאו קליפ
הוידאו קליפ של השיר נכתב ובוים על ידי תמר גור והופק בידי איילת אימברמן. בקליפ משולבים קטעים של מועלם שרה לבדה יחד עם קטעים של השחקניות רותם סלע ונעמי לבוב מתוך "בלאדי מורי".

## הערות שוליים

קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
קטגוריה:סינגלים בהוצאת הליקון
קטגוריה:סינגלים בהוצאת תקליטי יהלום
פרנצ'סקו קלצונה

**פרנצ'סקו קלצונה** (באיטלקית: **Francesco Calzona**; נולד ב-24 באוקטובר 1968) הוא מאמן כדורגל איטלקי המשמש כמאמן נבחרת סלובקיה בכדורגל.

## קריירת אימון
לקלצונה הייתה קריירה קצרה מאוד ככדורגלן, והוא הופיע שלוש פעמים בלבד כקשר במדי ארצו  בסרייה ב', לצד הופעה בודדת בקופה איטליה.

קלזונה עבד כמאמן חובב וכסוחר קפה במהלך שנות ה-90. במהלך עונת 1999/2000, כשאימן את טגולטו החובבנית, הגיש את התפטרותו מהקבוצה והציע למנות למחליפו את מאוריציו סארי, שהיה אז חובבני גם הוא. מאז הוא הפך לחלק מצוות האימון של סארי, והיה העוזר הראשי שלו כשאימן בפרוג'ה, אלסנדריה, סורנטו, אמפולי ונאפולי.

ב-2020 הוא מונה לעוזרו של אאוזביו די פרנצ'סקו בקליארי, וחזר לנאפולי בשנה שלאחר מכן כמנהל טכני לצד המאמן לוצ'אנו ספאלטי.

ב-30 באוגוסט 2022 מונה קלצונה למאמן נבחרת סלובקיה בכדורגל, והוביל אותה להעפלה ליורו 2024.

ב-19 בפברואר מונה לראשונה למאמן ראשי בקבוצה מקצוענית, כשהחליף את וולטר מצארי כמאמן נאפולי מהסרייה א'. ב-5 ביוני 2024 הוחלף על ידי אנטוניו קונטה.

## קישורים חיצוניים

## הערות שוליים

קטגוריה:מאמני כדורגל איטלקים
קטגוריה:כדורגלני ארצו
קטגוריה:מאמני נאפולי
קטגוריה:מאמני יורו 2024
קטגוריה:איטלקים שנולדו ב-1968
לוחמי החופש הכלכלי

**לוחמי החופש הכלכלי** (באנגלית: **Economic Freedom Fighters** או בקיצור **EFF**) היא מפלגת שמאל רדיקלי מרקסיסטית-לניניסטית ולאומנית שחורה בדרום אפריקה. היא נוסדה על ידי נשיא ליגת הנוער של הקונגרס הלאומי האפריקני לשעבר, יוליוס מאלמה, ובעלי בריתו, ב-2013. מאלמה הוא מנהיג המפלגה. כיום היא המפלגה השלישית בגודלה בשני הבתים של הפרלמנט של דרום אפריקה.

מאז הקמתה, ה-EFF השמיעה הצהרות גזעניות ושנויות במחלוקת על מספר קבוצות מיעוט דרום אפריקאיות, במיוחד כלפי דרום אפריקאים לבנים. בנוסף, היא הואשמה באנטישמיות, כיוון שהיא מתייחסת לישראל כמדינה "רעה" ודוגלת בהשמדתה. במהלך מלחמת חרבות ברזל, מאלמה הצהיר על תמיכת המפלגה בארגון הטרור חמאס ובמתקפת הפתע על ישראל ב-2023, והודיע וכי אם המפלגה תנצח בבחירות 2024, היא תשלח נשק על מנת לסייע לארגון חמאס.

## קישורים חיצוניים
* 

## הערות שוליים

קטגוריה:דרום אפריקה: מפלגות
קטגוריה:מפלגות קומוניסטיות
קטגוריה:מפלגות אנטי-ציוניות
נירוסטה אוסטינית

**נירוסטה אוסטינית** או **פלדת אל-חלד אוסטינית** (באנגלית: **Austenitic stainless steel**) היא אחת מחמש הקבוצות של פלדת אל-חלד לפי מבנה גבישי (יחד עם פריטית, מרטנזיטית, דופלקס ומוזקנת). המבנה הגבישי העיקרי שלה הוא אוסטניט (המערכת הגבישית הקובייתית) והוא מונע מפלדות להתקשות על ידי טיפול בחום והופך אותן למעשה ללא מגנטיות. מבנה זה מושג על ידי הוספת מספיק אלמנטים מייצבי אוסטניט כמו ניקל, מנגן וחנקן. משפחת הסגסוגות אינקולוי (Incoloy) שייכת לקטגוריה של פלדות אל-חלד סופר אוסטניטיות.

## סדרות AISI 200 ו-300
ישנן שתי תת-קבוצות של נירוסטה אוסטניטית. פלדות אל-חלד מסדרת 300 משיגות את המבנה האוסטניטי שלהן בעיקר על ידי תוספת ניקל ואילו בפלדות אל-חלד מסדרת 200 מחליפים את הניקל במנגן וחנקן, אף שעדיין ישנה תכולת ניקל קטנה, מה שהופך את סדרת 200 לפלדת אל-חלד חסכונית מסוג ניקל-כרום.

פלדות אל-חלד מסדרת 300 הן תת-הקבוצה הגדולה יותר. הנירוסטה האוסטניטית הנפוצה ביותר והנפוצה ביותר מכל הפלדות אל-חלד היא Type304, המכונה גם 18/8 או A2. סוג 304 נמצא בשימוש נרחב בפריטים כמו כלי בישול, סכו"ם וציוד מטבח. סוּג 316 היא הפלדת אל-חלד האוסטנית הנפוצה הבאה. כ-300 סדרות, כגון Type316, מכילים גם מעט מוליבדן כדי לקדם עמידות לחומצות ולהגביר עמידות בפני התקפה מקומית כגון קורוזיה וחירוץ.

תוספת החנקן הגבוהה יותר בסדרת 200 מעניקה להם חוזק מכני גבוה יותר מסדרות 300.

"סגסוגת 20" היא פלדת אל-חלד אוסטניטית בעלת עמידות מצוינת לחומצה גופרתית חמה וסביבות אגרסיביות רבות אחרות אשר תוקפות בקלות סוג 316 של פלדת אל חלד. סגסוגת זו מציגה עמידות מעולה בפני פיצוח מתח-קורוזיה בהרתחה של חומצה גופרתית של 20–40%. לסגסוגת 20 תכונות מכניות מצוינות ונוכחות ניאוביום בסגסוגת ממזערת את המשקעים של קרבידים במהלך הריתוך.

## פלדות אל חלד אוסטניטיות עמידות בחום
ניתן להשתמש בדרגות עמידות בחום בטמפרטורות גבוהות, בדרך כלל מעל 600°C.

הן חייבות לעמוד בפני קורוזיה (בדרך כלל חמצון) ולשמור על תכונות מכניות, בעיקר חוזק (לחץ תפוקה) ועמידות לזחילה.

עמידות בפני קורוזיה מסופקת בעיקר על ידי כרום, עם תוספות של סיליקון ואלומיניום. ניקל אינו מתנגד היטב בסביבות המכילות גופרית. זה מטופל בדרך כלל על ידי הוספת עוד Si ו-Al אשר יוצרים תחמוצות יציבות מאוד. יסודות אדמה נדירים כגון צריום מגבירים את היציבות של התחמוצת.

סוג309 ו-310 משמשים ביישומי טמפרטורות גבוהות יותר מ-800°C.

הערה: פלדות אל חלד פריטיות (ferritic stainless steels) אינן שומרות על חוזק בטמפרטורות גבוהות ואינן משמשות כאשר נדרש חוזק.

ניתן לבדוק פלדת אל חלד אוסטינית על ידי בדיקה לא הורסת בשיטת בדיקת נוזל חודר אך לא בשיטת בדיקת החלקיקים המגנטיים. ניתן להשתמש גם בבדיקת זרם מערבולת.

## דרגת התקשות משקעים EN1.4980
תקן EN1.4980 (הידוע גם בשם A286) אינו נחשב אך ורק כפלדה עמידה בחום בתקנים, אלא זוהי מחלקה פופולרית בשל השילוב שלה בין חוזק ועמידות בפני קורוזיה.

הוא משמש לטמפרטורות שירות של עד 700°C ביישומים כגון:
* תעופה וחלל (מתוקנן ב-AMS5731, AMS5732, AMS5737 ו-AMS5525)
* טורבינות גז תעשייתיות
* רכב, חלקי טורבו וכו'

## הערות שוליים

קטגוריה:מתכות
קטגוריה:מטלורגיה
קטגוריה:סגסוגות
קטגוריה:חומרי גלם
קטגוריה:חומרי בניין
קטגוריה:כרום
קטגוריה:פלדה
קטגוריה:ניקל
שלמה חנניה

הרב **שלמה חנניה** (נולד בי"ט באב תשט"ז). הוא גאב"ד מוסדות עליית חנניה, הכוללת רשת כוללים, ישיבה גדולה, בתי כנסת, ובתי הוראה, בשכונות סנהדריה, רמת שלמה, ורמות בירושלים. מחבר הספר "שיח מרן", ביאורים על ספר בית יוסף.

## ביוגרפיה
שלמה חנניה נולד למזל ולרב יעקב חנניה, מראשי קהילת יוצאי סלוניקי בתל אביב. למד בישיבה קטנה הרמב"ם בתל אביב ואחר כך למד בישיבת מיר ירושלים. רבותיו היו הרב חיים שמואלביץ הרב נחום פרצוביץ, ודודו הגדול חכם בן ציון אבא שאול.

בגיל 29 בשנת תשמ"ו, ייסד את רשת הכוללים "עליית בית חנניה".

בשנת תשנ"ב ייסד את הקהילה הראשונה "בני התורה" הספרדים בירושלים, ביה"כ וקהילת "עליית בית חנניה" ברחוב אהלי יוסף ובשנת תש"ס חנך את בית המדרש "שערי נסים" בשכונת סנהדריה.

עם הרבנים שמסרו שיעורים בכולל נמנים הרב ברוך שמואל דויטש שמסר בכולל שיעור בדף היומי במשך 18 שנים, הרב משה שפירא שמסר את שיעורו הקבוע בתורת הסוד במשך 12 שנים, הרב אברהם גנחובסקי אשר מסר בו שיעור שבועי במשך כעשור, בשנת תש"ע ייסד את תנועת 'מח ולב' תנועת המוסר בישיבות ובכוללים על שם הרב חיים שמואלביץ.

בשנת תשמ"ב היה שותף בהקמת ההנהגה הרוחנית של תנועת ש"ס בירושלים יחד עם חמיו הרב שבתי אטון ולימים היה שותף ביסוד ההנהגה של תנועת ש"ס הארצית, ואף קבע את הגדרת שמה של ההנהגה הרוחנית "מועצת חכמי התורה". בתחילת שנת תשמ"ג בהתייעצות מתמדת עם הרב שך הוחלט להקים עמותה, ונתבקש לעמוד בראש עמותת ש"ס. כמו כן כיהן בתפקיד מזכיר מועצת חכמי התורה כממלא מקומו של הרב משה מאיה.

## ספריו
**שיח מרן** ביאורים על ספרו של מרן הבית יוסף.

## קישורים חיצוניים

* 

2024 02
קטגוריה:ראשי כולל אברכים ישראלים
קטגוריה:הר נוף: רבנים
The Last Episode

***The Last Episode*** הוא המיני-אלבום השלישי של הזמר הישראלי אושר כהן, אשר יצא לאור ב-8 בפברואר 2024, באמצעות חברות התקליטים הליקון ארומה מיוזיק ו-PAI. זהו האלבום האחרון בטרילוגיית המיני-אלבומים של כהן, הכללה את אושר ו-*[[Part II]]* (2023). שלושת שירי המיני-אלבום נכנסו לעשירייה הפותחת של מצעד היטליסט של מאקו, כאשר "מנגן ושר" במקום הראשון. זהו שירו השני של כהן שהגיע להישג זה.

## רקע
ב-9 בפברואר 2023, הוציא כהן את מיני-אלבום הבכורה שלו, אושר, אשר זכה להצלחה רבה ומתוכו השירים "אני פה" עם אודיה ו"אקורדים בלילות" נכנסו לעשירייה הפותחת במצעדי הפזמונים. כארבעה חודשים לאחר מכן, בעקבות הצלחת המיני-אלבום הראשון, הוציא כהן מיני-אלבום המשך בשם *[[Part II]]*, מתוכו זכה להצלחה רבה השיר "אהבה" שנכנס לראש מצעדי הפזמונים בישראל. *The Last Episode* יצא ב-8 בפברואר 2024, כשנה לאחר צאתו של המיני-אלבום הראשון בטרילוגיה, וכולל שלושה שירים. האלבום יצא על רקע דיווחים בתקשורת על פרידתו של כהן מארוסתו לשעבר.

## רשימת רצועות

## הערות שוליים

קטגוריה:אלבומי אושר כהן
קטגוריה:אלבומי המשך
קטגוריה:מיני-אלבומים בעברית
קטגוריה:אלבומי חברת הליקון ארומה מיוזיק
מנגן ושר (שיר של אושר כהן)

"**מנגן ושר**" הוא שיר של הזמר הישראלי אושר כהן, מתוך המיני-אלבום השלישי שלו, *[[The Last Episode]]*, אשר יצא לאור ב-8 בפברואר 2024, כאלבום המשך למיני-אלבומים אושר ו-*[[Part II]]*. זו הרצועה הפותחת את האלבום.

## רקע וכתיבה
ב-9 בפברואר 2023, הוציא כהן את מיני-אלבום הבכורה שלו, אושר, אשר זכה להצלחה רבה ומתוכו השירים "אני פה" עם אודיה ו"אקורדים בלילות" נכנסו לעשירייה הפותחת במצעדי הפזמונים. כארבעה חודשים לאחר מכן, בעקבות הצלחת המיני-אלבום הראשון, הוציא כהן מיני-אלבום המשך בשם *[[Part II]]*, מתוכו זכה להצלחה רבה השיר "אהבה" שנכנס לראש מצעדי הפזמונים בישראל. "מנגן ושר" יצא במסגרת המיני-אלבום השלישי בטרילוגיית האלבומים, *The Last Episode* אשר יצא ב-8 בפברואר 2024, כשנה לאחר צאתו של המיני-אלבום הראשון בטרילוגיה. את השיר כתב והלחין כהן עצמו, בדומה לשאר השירים המיני-אלבום, והפיק אבי גוטמן. זהו שיר המתאר מערכת יחסים שנגמרה בדרך קשה.

## הצלחה מסחרית
בשבועות שלאחר צאתו של *The Last Episode*, השיר היה למושמע ביותר בסטרימינג. במצעד היטליסט של מאקו, נכנס השיר למקום ה-47 בשבוע צאתו של המיני-אלבום, ושבוע לאחר מכן הגיע אל המקום הראשון, כאשר השירים "עד שיירד הסהר" ו"איפה אתה" מתוך המיני-אלבום במקומות השלישי והשישי בהתאמה. זהו שירו השני של כהן שהגיע למקום הראשון במצעד, לאחר "אהבה" מתוך *[[Part II]]*. כהן הוא האמן השני בהיסטוריה של המצעד שהכניס שני שירים למקום הראשון, לאחר נס וסטילה. במצעד הרשמי של גלגלצ, נכנס השיר ישירות למקום הראשון.

## מיקומי שיא

## הערות שוליים

קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
סושקי

**סושקי** (ברוסית: **су́шки**, ברבים; **су́шка**: ביחיד) הן בדרך כלל קינוחים מזרח אירופאיים מסורתיים קטנים של טבעות לחם קטנות, פריכות ומתוקות, הנאכלות לתה או לקפה כקינוח.

## מאפיינים
למילה סושקה יש שורש משותף עם הפועל הרוסי סושיט (сушить) "לייבש".

מרכיבים אופייניים בסושקה הם קמח, ביצים, מים ומלח, המשולבים לבצק יציב. לאחר מכן חותכים את הבצק לחתיכות ומרדדים לרצועות דקות בעובי של כחצי ס"מ שמעוצבות לטבעות. את אלה מבשלים לזמן קצר במי סוכר רותחים, ואז אופים בתנור. הטבעות הן בדרך כלל כ-3 עד 5 ס"מ בגודל. סושקי מצופים לפעמים בזרעי פרג.

באופן מסורתי, סושקי תלויים למכירה, על חוט ברחוב או בשווקים אזוריים. כיום, סושקי גם ארוזים מראש, מיוצרים באופן תעשייתי ונמכרים בחנויות מזון בכל רחבי מדינות ברית המועצות לשעבר. במדינות אחרות ניתן למצוא סושקי ארוז בשווקים שמוכרים מזון רוסי.

## מוצרים דומים ושמות נפוצים
סושקי שייכים לסוג של מוצרי לחם בצורת טבעת מזרח אירופאית אשר מבושלים לזמן קצר לפני האפייה. הברנקי הבלארוסי והרוסי גדולים ורכים יותר, אך עדיין צפופים למדי, כך שהם נטבלים לעיתים קרובות בתה כמו סושקי. בובליק אוקראיני והאובווארזנקי קראקובסקי (Obwarzanek krakowski) הפולני הם אפילו גדולים ורכים יותר, אבל לא רכים כמו הבייגל היהודי. כל המוצרים האלה מכונים בדרך כלל בובליקי ברוסית ובאוקראינית. לחלופין, הם נקראים באופן כללי בראנקי ברוסית, אובארינקי באוקראינית ואבארנקי בבלרוסית. "מוצרים מסוג ברנקה" (ברוסית: бараночные изделия) הוא ציון רשמי של סוג המוצר. בובליצ'קי, צורת הקטנה של בובליקי, משמשת לפעמים לציון המוצרים בגודל קטן מסוג זה, במיוחד את הסושקי.

טארלי הן טבעות לחם איטלקיות דומות.

## גלריה

קובץ:Bublik,_baranka,_sushka_(2).jpg|סושקה, ברנקה ובובליק
קובץ:Сушки_с_маком.JPG|סושקי פרג


## קישורים חיצוניים

## הערות שוליים

קטגוריה:המטבח האוקראיני: קינוחים
קטגוריה:המטבח הליטאי
קטגוריה:המטבח הרוסי
קטגוריה:המטבח הבלארוסי
קטגוריה:מאפים
קטגוריה:קינוחים
עד שיירד הסהר

"**עד שיירד הסהר**" הוא שיר של הזמר הישראלי אושר כהן, מתוך המיני-אלבום השלישי שלו, *[[The Last Episode]]*, אשר יצא לאור ב-8 בפברואר 2024.

## רקע וכתיבה
לאחר שאושר כהן הוציא לאור את המיני-אלבום שלו, אושר, ולאחר מכן את *[[Part II]]* שזכו להצלחה רבה, ב-8 בפברואר 2024 הוציא כהן את המיני-אלבום *[[The Last Episode]]*, אשר כלל שלושה שירים, "מנגן ושר", "איפה אתה" ו"עד שיירד הסהר". תוכנו הלירי של השיר הוא בעיקר על דיכאון, זוגיות ושברון לב. בשיר, כהן רומז על חייו האישיים, לאחר פרידתו של ארוסתו לשעבר. לשמו של השיר "עד שיירד ה**סהר**" יש דו משמעות, סהר היא מילה נרדפת לירח וגם שמה של ארוסתו לשעבר סהר נועם.

בפזמון שר ורומז כהן על שנאה ופחד מבדידות, ורומז כמה פעמים על סהר. "עד שיירד הסהר" מציג קו מוזיקלי וסגנון שונה משירים אחרים של כהן; הוא בלדה עגמומית לצלילי גיטרה ברקע. 

במהלך שבוע לאחר צאתו של השיר, משתמשי "אפל מיוזיק" ראו שורה בוטה בשיר, בה כהן מקלל את סהר כפרוצה, שורה שכלל לא מופיעה במילות השיר. רבים טענו כי זו נקמה וחלק טענו כי זו טעות, אך לבסוף לפי גורמים של אפל מיוזיק ציינו כי המילים לשיר של כהן הוטמעו על בסיס המידע הזמין בתוכנת Musixmatch, והטעות תוקנה ברגע שהתקבלה ההתראה.

## הצלחה מסחרית
מיד לאחר צאתו של *[[The Last Episode]]*, נכנס השיר למקום ה-51 במצעד היטליסט של מאקו, ושבוע לאחר מכן נכנס לעשירייה של המצעד במקום השלישי, כאשר השירים "מנגן ושר" ו"איפה אתה" מ-*The Last Episode* במקום הראשון והשישי בהתאמה.

## מיקומי שיא

## הערות שוליים

קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:שירים על הירח
Life Hack

[ממוזער|מקלדת עם טריק פשוט העושה שימוש בחלקי המשחק [קונקס כדי לאפשר למשתמש הסובל מכאבים בשורש כף היד ללחוץ על מקשי ה ctrl, alt ו- ⇧ shift בעזרת האגודל]]
**Life Hack** (או פטנט לחיים) הוא כל טריק, קיצור דרך, מיומנות או חידוש שמגבירים את הפרודוקטיביות והיעילות, בתחום כלשהו בחיים. במקור שימש המונח בעיקר מומחי מחשבים שטיפלו בעומס גבוה של מידע או כאלה שחיפשו שיטות יצירתיות להאיץ את זרימת העבודה שלהם בדרכים אחרות מלבד תכנות.

## היסטוריה
ההגדרה המקורית של המונח "Hack" היא "לחתוך במכות גסות או כבדות". בשפה המודרנית מונח זה שימש לעיתים קרובות כדי לתאר פתרון לא אלגנטי אך יעיל לבעיית מחשוב ספציפית, כגון סקריפטים (shell scripts) שנכתבו בזריזות וכלי עזר אחרים של Command Line שסיננו, גרסו ועיבדו זרמי נתונים כמו דואר אלקטרוני ו- RSS Feeds.

המונח הורחב מאוחר יותר ל־Life Hack, בהתייחס לפתרון לבעיה שאינה קשורה דווקא למחשבים ושעלולה להופיע בחיי היומיום של מתכנת. דוגמאות לסוגים אלה של Life Hacks עשויות לכלול כלי עזר לסנכרון קבצים, מעקב אחר משימות, תזכורות לאירועים, או סינון דואר אלקטרוני.

## התקבלות בקהל הרחב
המונח Life Hack הוטבע ב-2004 במהלך ועידה לטכנולוגיות מתעוררות של O'Reilly בסן דייגו, קליפורניה, על ידי עיתונאי הטכנולוגיה דני אובריאן, כדי לתאר את הסקריפטים וקיצורי הדרך ה"מביכים" (לדבריו) שאנשי IT יעילים משתמשים בהם כדי לבצע את עבודתם.

אובריאן והבלוגר מרלין מאן הנחו מאוחר יותר מפגש בשם "Life Hacks Live" בכנס O'Reilly Emerging Technology ב-2005. השניים גם כתבו יחד טור בשם "Life Hacks" עבור מגזין O'Reilly's Make אשר יצא לראשונה בפברואר 2005.

האגודה האמריקאית לדיאלקט בחרה ב־lifehack (מילה אחת) כסגנית לזוכה בתואר "המילה השימושית ביותר של 2005" (הזוכה הייתה המילה "פודקאסט"). הביטוי lifehack נוסף גם ל-Oxford Dictionaries Online ביוני 2011.

## ראו גם
* יצירתיות
* אלתור
* עזרה עצמית
* מקגייווריזם (ביחס לגיבור סדרת הטלוויזיה מקגייוור)

## קישורים חיצוניים

* The Greatest Life Hacks in the World, באתר ה-ניו יורק טיימס
* Life Hacks באתר ה-New York Magazine

## הערות שוליים

קטגוריה:פתרון בעיות
פריאניק

טקסט=An image of 11 circular pryaniks on a wooden cutting-board.|ממוזער|צורה נפוצה של פריאניקים
ממוזער|טולה פריאניק מסחרי
[ממוזער|חנות פרניק ב[צ'כיה]]
**פּרִיאַנִיק** (באוקראינית: **пряник**, ברוסית: **пряник**, בבלארוסית: **пернік**; בצ'כית ובסלובקית: **perník**; בפולנית: **piernik**; בקרואטית: **paprenjak**) מתייחס למגוון מוצרי מאפה מתוקים מסורתיים באוקראינה, רוסיה, בלארוס וכמה מדינות שכנות כמו פולין. זהו גם מאפה מתוק צ'כי וסלובקי פופולרי.

## מאפיינים
באופן מסורתי, פריאניק עשוי מקמח ודבש. בעוד שחלק מהמילונים הרוסיים-אנגלים מתרגמים 'פריאניק' ללחם זנגביל, הזנגביל (ג'ינג'ר) הוא מרכיב אופציונלי, בניגוד לדבש. 

סוכר משמש לעיתים קרובות במקום דבש בייצור פריאניק תעשייתי ובבישול ביתי מודרני. קשור לפריאניק הוא ה"קובריז'קה" (коврижка), לחם מתוק עם מרכיבים דומים.

## אטימולוגיה
המילה pryanik היא מהסלבית המזרחית העתיקה , (пьпьрянъ), שם תואר מהסלבית המזרחית העתיקה пьпьрь "פלפל", מה שהופך אותה לדומה מבחינה אטימולוגית או קשורה ללבקוכן הגרמני. בגרמניה הוסיפו זנגביל לעוגיות חג המולד או לעוגיות הפסחא – כך הופיע לחם הזנגביל הראשון, כלומר "לבקוכן". גרגוריוס מִניקופול נחשב לממציא לחם הזנגביל בצרפת. בשנת 992 עבר לכאורה מארמניה לצרפת ולימד את הנזירים המקומיים מתכון זה.

## ראו גם
* דובשנית
* לחם זנגביל
* לבקוכן

## קישורים חיצוניים

## הערות שוליים

קטגוריה:המטבח הרוסי: קינוחים
קטגוריה:המטבח האוקראיני: קינוחים
קטגוריה:המטבח הבלארוסי
קטגוריה:המטבח הפולני
אנדרייביצה (מחוז)

**מחוז אנדרייביצה** (במונטנגרית: **Андријевица**) הוא אחד מ־21 מחוזות מונטנגרו. המחוז נקרא על שם בירתו – אנדרייביצה.

## גאוגרפיה
המחוז ממוקם במזרח מונטנגרו ושטחו 283 קילומטרים רבועים.

גבולות המחוז: מצפון ומצפון־מזרח: מחוז בראנה; מדרום־מזרח: מחוז פלאב; מדרום: מחוז גוסיניה ומחוז שקודרה הנמצא בצפון אלבניה; מדרום־מערב: מחוז פודגוריצה; ממערב: מחוז קולאשין.

## דמוגרפיה
נכון לשנת 2011, אוכלוסיית המחוז מונה 5,071 תושבים. אוכלוסיית המחוז קטנה בהתמדה פי 2 משנת 1953.

נכון לשנת 2011, 61.86% מתושבי המחוז הם מונטנגרים, 32.46% הם סרבים והשאר, 5.68%, הם אחרים.

## קישורים חיצוניים

## הערות שוליים

אנדרייביצה
סאדו (נהר)

**נהר סאדו** (בפורטוגזית: **Sado**; בעבר: **Sádão**) הוא אחד הנהרות הגדולים בפורטוגל. אורכו 175 קילומטרים ושטח אגם הניקוז שלו הוא 7,692 קילומטרים רבועים.

## תוואי הנחל
מוצא הנחל ממוקם במעיינות בגובה של 230 מטרים מעל פני הים ליד העיר אוריקה  במחוז בז'ה שבדרום פורטוגל. נהר זה הוא הנהר היחיד בפורטוגל הזורם מדרום לצפון. במספר מקומות לאורך הנהר נמצאים סכרים המשמשים בעיקר להשקיית אורז, תירס וירקות.

הנהר נשפך לאוקיינוס האטלנטי. השפך נמצא ליד העיר סטובל, כ־30 קילומטרים מדרום־מזרח לבירה ליסבון. שפך הנהר מהווה בית גידול לאוכלוסייה של 31 דולפינים (נכון לשנת 2007).

## קישורים חיצוניים

## הערות שוליים

קטגוריה:פורטוגל: נהרות
קטגוריה:נהרות הנשפכים לאוקיינוס האטלנטי
חלב צרוב

**חלב צרוב** (באנגלית: **Scalded milk**) הוא חלב מחלבה שחומם ל-83 מעלות צלזיוס. בטמפרטורה זו, החיידקים נהרגים, האנזימים בחלב מושמדים ורבים מהחלבונים עוברים דנטורציה. מכיוון שרוב החלב הנמכר כיום מפוסטר, מה שמשיג פחות או יותר את שתי המטרות הראשונות, החלב נצרב בדרך כלל כדי להעלות את הטמפרטורה שלו, או כדי לשנות את המרקם או למען אינטראקציות בישול אחרות עקב דנטורציה של החלבונים.

במהלך הצריבה, ניתן להשתמש ב"שומר חלב" (כלי בישול) כדי למנוע הן הרתחה והן חריכה (שריפה) של החלב.

## שימושים
### רוטב בשמל
חלב צרוב נדרש במתכונים המקוריים של רוטב בשמל, מכיוון שהוספת נוזלים חמים, כולל חלב, לרביכה נחשבה פחות טובה ליצירת רוטב ללא גושים או למניעת טעם של קמח גולמי.

### לחם
חלב צרוב ומקורר משמש בלחם ובבצקי שמרים אחרים, כיוון שפסטור אינו הורג את כל החיידקים, וגם שמרי הבר שעשויים להימצא, גם הם יכולים לשנות את המרקם ואת הטעם. מתכונים ישנים מספיק שמתבססים על חלב בחליבה ידנית, שמקורר לאט ולא מפוסטר, מציינים חלב צרוב בהרבה מתכונים למטרת האפייה, וספרי בישול מודרניים נוטים לשמור על המסורת. בנוסף, חלב צרוב משפר את התפיחה עקב עיכוב תפיחת הלחם על ידי חלבוני חלב מסוימים שאינם מנוטרלים.

### יוגורט
חלב צרוב משמש ביוגורט כדי לגרום לדנטורציה של החלבונים, וכדי לוודא שכל האורגניזמים שעלולים להתחרות על החיידקים של תרבית היוגורט נהרגים. בהכנת יוגורט מסורתית, כפי שנעשה במזרח הים התיכון ובמזרח הקרוב, החלב מחומם לעיתים קרובות במחבתות שטוחות עד שמצטמצם לכמחצית. לא משנה מה תהיה ההשפעה של הצריבה על חלבון החלב, כדי שהריכוז הזה יפחית את הפרדת מי גבינה. תהליכים מסחריים מודרניים משתמשים בחלב מיובש או מרוכז או במסטיקים צמחיים ובג'לטינים כגון פקטין, קרגינן או אגר ("ג'לטין צמחי") על נמת למנוע הפרדת מי הגבינה ביוגורט (כדי שלא תיווצר גבינה).

### שימושים אחרים
* קפה עם חלב וחלב אפוי משתמשים בחלב צרוב, ריאז'נקה משתמשת בחלב אפוי.
* חלב צרוב ומקורר משמש במתכונים רבים לסופגניות מוגבהות, כנראה מאותה סיבה שהוא כל כך מצוין במתכוני לחם.

עם זאת, ציור בקפה לא משתמש בחלב צרוב, מכיוון שצריבה הורסת את מרקם המיקרו-קצף; חלב לציור בקפה מחומם עד מתחת לנקודת הצריבה.

## לקריאה נוספת
* חלב אפוי
* חלב מרוכז
* חלב אייזבוק
* חלב מאודה
* אבקת חלב
* שמנת עשירה
* חלב חם

## קישורים חיצוניים
* על חלב צרוב וחרוך
## הערות שוליים

צרוב
מוקדמות גביע אפריקה לאומות 2025

**מוקדמות גביע אפריקה לאומות 2025** הוא טורניר שאורגן על ידי קונפדרציית הכדורגל של אפריקה שממנו נקבעו 24 הנבחרות העולות לטורניר גביע אפריקה לאומות 2025 שיערך במרוקו.

בתחרות השתתפו 52 נבחרות שחברות בקונפדרציית הכדורגל של אפריקה, כולל המארחת מרוקו שכבר העפילה. נבחרות סיישל ואריתריאה לא השתתפו במוקדמות.

טורניר המקדמות חולק לשני שלבים:
* **שלב מוקדם**: 8 הנבחרות שדורגו במקומות הנמוכים ביותר בדירוג פיפ"ה ב־15 בפברואר יתמודדו בצמד משחקים, בית וחוץ. 4 הנבחרות המנצחות עלו לשלב הבתים.
* **שלב הבתים**: 44 נבחרות הראשונות באפריקה ו־4 העולות מהמוקדמות יחולקו ל-12 בתים של 4 נבחרות. שתי הראשונות בכל בית יעלו לגביע אפריקה.

## שלב המוקדמות
8 הנבחרות האחרונות באפריקה לפי דירוג פיפ"א בפברואר 2024, השתתפו בשלב המוקדם במרץ 2024.

## שלב הבתים
48 הנבחרות חולקו ל-12 בתים של 4 נבחרות בהגרלה שנערכה ב-4 ביולי 2024 ביוהנסבורג. המשחקים נערכו בין ספטמבר לנובמבר 2024.

### הגרלה
הנבחרות חולקו ל-4 דרגים לפי דירוג פיפ"א ביוני 2024.

### בית א

### בית ב

הערה: נבחרת מרוקו כבר העפילה לגביע אפריקה כמארחת אך תשתתף בשלב הבתים. המשחקים מולה יחשבו והנבחרת הראשונה בבית תעלה יחד איתה. אם מרוקו תסיים ראשונה, הנבחרת השנייה תצטרף אליה.

### בית ג

### בית ד

המשחק בין לוב לניגריה אמור היה להתקיים ב־15 באוקטובר 2024 אולם בגלל שנבחרת ניגריה עוכבה בשדה התעופה של לוב במשך 12 שעות. החליטה ההתאחדות הניגרית לשוב לניגריה בלי לשחק את המשחק. בעקבות כך זכתה הנבחרת הניגרית בניצחון טכני 3–0.

### בית ה

### בית ו

### בית ז

### בית ח

### בית ט

### בית י

### בית י"א

### בית י"ב

## קישורים חיצוניים

## הערות שוליים

מרוקו 2025
דנילובגרד (מחוז)

**מחוז דנילובגרד** (במונטנגרית: **Даниловград**) הוא אחד מ־21 מחוזות מונטנגרו. המחוז נקרא על שם בירתו – דנילובגרד.

## גאוגרפיה
המחוז ממוקם במרכז מונטנגרו ושטחו 501 קילומטרים רבועים.

גבולות המחוז: ממזרח ומדרום: מחוז פודגוריצה; מדרום־מערב: מחוז צטיניה; מצפון ומצפון־מערב: מחוז ניקשיץ'; מצפון־מזרח: מחוז קולאשין.

## דמוגרפיה
נכון לשנת 2019, אוכלוסיית המחוז מונה 18,284 תושבים. נכון לשנת 2003, כשני שלישים מתושבי המחוז הם מונטנגרים, וכרבע הם סרבים.

## תיירות
אחד המקומות הנודעים ביותר במחוז הוא מנזר אוסטרוג.

## קישורים חיצוניים

דנילובגרד
מוסא סלים

**מוסא שכר מוחמד סלים** (בערבית: **موسى شاكر محمد سليم**; נולד ב-1 בנובמבר 1994) הוא כדורגלן ערבי-ישראלי בעל דרכון פלסטיני המשחק בעמדת הבלם בצעירי טירה.

## קריירה
סלים התחיל את הקריירה שלו במחלקת הנוער של הפועל ירושלים ובגיל 19 הצטרף לאבנאא' אל-קודס מהליגה הפלסטינית השלישית. בקיץ  הצטרף לאל-בירה מהליגה הפלסטינית השנייה עמה עלה לליגת העל הפלסטינית בסיום העונה.

בקיץ  חתם בשבאב אל-ח'ליל במדיה שיחק 4 עונות וזכה עמה בשתי אליפויות. בקיץ  חתם בג'בל מוכאבר.

בפברואר  חזר לליגה הישראלית וחתם בצעירי כפר כנא מליגה א' צפון.

בקיץ  חתם בצעירי טירה.

לרשותו 7 הופעות במדי נבחרת פלסטין.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:בלמי כדורגל ישראלים
קטגוריה:בלמי כדורגל פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:ירושלים: כדורגלנים
קטגוריה:כדורגלני שבאב אל-ח'ליל
קטגוריה:כדורגלני ג'בל מוכאבר
קטגוריה:כדורגלני מכבי כפר כנא
קטגוריה:כדורגלני נבחרת פלסטין
קטגוריה:ישראלים שנולדו ב-1994
וארנץ

**ואַרֶנֶץ** (ברוסית: **варенец**, מילולית: התבשיל), הוא מוצר חלב מותסס הפופולרי ברוסיה. בדומה לריאז'נקה, הוא עשוי על ידי הוספת שמנת חמוצה (סמטנה) לחלב אפוי.

## ייצור
וארנץ הוא משקה חלב מותסס בעל טעם קרמלי וצבע שמנת. וארנץ הופק באופן מסורתי על ידי אפיית חלב בתנור רוסי והתססתו בשמנת חמוצה.

וארנץ תרבותיים זמינים מסחרית הם חלב שעבר פסטור והמגון (עם 0.5% עד 8.9% שומן), ולאחר מכן חוסן בתרבית של Streptococcus thermophilus כדי לדמות את החיידקים הקיימים באופן טבעי במוצר שכבר "יצא מן האופנה".

## מוצרי חלב דומים
ריאז'נקה היא המילה הרוסית למוצר חלב מותסס שדומה מאוד. בעוד שכמה מילונים מתייחסים לשתי המילים הללו כמילים נרדפות, תקן התעשייה GOST מבחין בין שני המוצרים, ומציין תהליכי ייצור שונים במקצת.

דומים לוארנץ גם ה-qatiq והקאימק, שנמצאים בדרך כלל במדינות טורקיות. יש לחמם את החלב לטמפרטורה גבוהה לפני ההתססה. זהו הדמיון העיקרי בין כל המשקאות הנ"ל שמבדיל אותו ממוצרים אחרים המבוססים על יוגורט, אם כי קאימק ו-qatiq סמיכים יותר במרקם.

## קישורים חיצוניים

## הערות שוליים

קטגוריה:המטבח הרוסי
קטגוריה:מוצרי חלב
קטגוריה:משקאות חלב
אשנוזאורוס

**אשנוזאורוס** (שם מדעי: *Eshanosaurus*) הוא סוג דינוזאור מקבוצת התריזינוזאוריה אשר התקיים בסין של היורה התחתון שלפני 201 עד 199 מיליון שנה מזמננו.

## מאפיינים
דינוזאור זה תואר לראשונה בידי החוקרים שו שינג וג'ייסון מ. קלארק לאחר גילוי של שרידי לסת תחתונה ושיניים שהתגלו בתצורות לופנג  שביונאן, סין. הממצאים נשמרים כיום באוסף המכון לפליאונטולוגיה ופליאונתרופולוגיה של בעלי חוליות שבבייג'ינג (Institute of Vertebrate Paleontology and Paleoanthropology).

הממצאים תוארו בידי שינג וקלארק בשנת 2001 והוא קרוי על שם האתר Eshan, בו התגלו הממצאים והסיומת: "saurus" שפרושו: "זוחל/לטאה" כלומר: "הלטאה של אשן".

לפי שרידי הממצאים המאובנים דינוזאור זה היה קרוב של התריזינוזאורוס והיה מבין המוקדמים ביותר בשושלת זו ואולי היה ראשון בני הקבוצה קלורוזאוריה. הלסתות דמו מאוד לאלה של הנות'רוניכוס אף שהאחרון היה חסר שיניים. למרות שהתגלה לצד דינוזאורים דמויי-זאורופודים כמו הלופנגוזאורוס הוא לא היה קשור אליהם ביותר.

## קישורים חיצוניים

קטגוריה:דינוזאורים שחיו ביורה תחתון באסיה
קטגוריה:מאובני טקסונים שתוארו ב-2001
קטגוריה:תריזינוזאוריה
נאיאדה

במיתולוגיה היוונית, ה**נַאִיאָדוֹת** (ביוונית עתיקה: ναϊάδες, 'לזרום') היו סוג של נימפות, השולטות על מקורות מים מתוקים, כגון מעיינות, אגמים ובארות. הנאיאדות נבדלות מהפוטמוי, שגילמו נהרות, ומהרוחות העתיקות מאוד שאכלסו את המים השקטים של ביצות, בריכות ואגמי לגונות כמו לרנה.

הנאיאדות סווגו לרוב לחמש קטגוריות עיקריות: פֵּגַאי – נאיאדות של מעיינות, קְרִינַאי – נאיאדות של מזרקות ובארות, פּוֹטָמִידֶס – נאיאדות של נחלים ופלגים, לִימְנָדֶס – נאיאדות של אגמים ו-אֶלֵיאוֹנוֹמַאי – נאיאדות של ביצות מים מתוקים. לעיתים קרובות נקראו על שמותיהן עיירות, ערים ואיים, במיוחד על שם אלו שנחשבו כמגינות על אספקת המים העיקרית של היישוב כגון מעיין, מזרקה או באר.
טקסט=הנאיאדות, ציור מאת ז'אן-ז'אק הנר (1877)|ממוזער|240x240 פיקסלים|הנאיאדות, ציור מאת ז'אן-ז'אק הנר (1877)
בסיפורי המיתוס, נאיאדות רבות היו נשות מלכים ותפסו מקום מכובד באילן היוחסין המלכותי. אחרות, כמו הנאיאדות היפות של נהר אסופוס, היו אהובות על האלים. הנאיאדות היו מושא של כתות מקומיות ארכאיות, שסגדו להן בשל חיוניותן לבני אדם. הנאיאדות, בנות-לווייתה הנאמנות של האֵלה ארמטיס, נחשבו כמגינות של מתבגרים ומתבגרות בשלב המעבר שלהם מילדות לבגרות. נערים ונערות בטקסי התבגרות הקדישו את מחלפות הילדות שלהם לנאיאדה המקומית של המעיין, במקומות כמו לרנה נחשבו מי המעיינות כבעלי סגולות רפואיות קסומות ויכולת טיהור.

הנאיאדות יכלו להיות גם מסוכנות ובלתי צפויות: הילאס מהצוות של ארגו אבד כאשר הוא נלקח על ידי נאיאדה מוקסמת מיופיו. היו נאיאדות שנודעו כבעלי נטיות קנאה. סיפורו של תאוקריטוס על קנאת הנאיאדה היה סיפורו של רועה צאן, דפניס, שהיה המאהב של נומיה. דפניס לא היה נאמן לנומיה בכמה הזדמנויות וכנקמה היא הפכה אותו לאבן. הנימפה סלמקיס אנסה את הרמאפרודיטוס והתמזגה איתו כשניסה להימלט.

נימפות המים הקשורות למעיינות מסוימים היו ידועות בכל רחבי אירופה, גם במקומות ללא קשר ישיר עם יוון, ושרדו בבארות הקלטיות של צפון מערב אירופה שהוקדשו מחדש לקדושים, וכן בימי הביניים.

הנאיאדות מתוארות לרוב כנשים צעירות ויפות, בדרך כלל יושבות, עומדות או שוכבות לצד מעיין, כשלעיתים הן מחזיקות בידיהן כד מים (הידריה).

## רשימת נאיאדות
#### קבוצות של נאיאדות

#### נאיאדות נוספות

## ראו גם
* בת ים (מיתולוגיה)
* גבירת האגם
* סירנה

## קישורים חיצוניים

* 
* מייק גרינברג, הנאיאדות: הנימפות של מים מתוקים, באתר Mythology Source (באנגלית)
* על הנאיאדות במיתולוגיה היוונית, באתר Greek Boston (באנגלית)
* 
* הנאיאדות במיתולוגיה היוונית, באתר Greek Legends and Myths (באנגלית)

## הערות שוליים

קטגוריה:מיתולוגיה יוונית
קטגוריה:נימפות
קטגוריה:אלי ים ונהר
טארט פודינג

**טארט פודינג** (באנגלית: **Custard tart**) הוא מאפה אפוי העשוי מבצק הממולא בפודינג ובביצים.

## היסטוריה
ההתפתחות של הטארט דומה מאוד לפשטידה. בשפה האנגלו-נורמנית המאפה נקרא "*crustade*" (בעברית: "לא מאושר").

מתכונים רבים מימי הביניים כללו בדרך כלל מאפי בצק עלים עם מילוי תערובת של שמנת, חלב או מרק, ביצים, ממתיקים כמו סוכר או דבש, ולפעמים תבלינים. אז ניתן היה להכין טארטים עם חלב שקדים בתקופות של צום כגון התענית, אולם הם היו יקרים למדי והיו זמינים רק לאנשים בעלי איכות חיים גבוהה. בדרך כלל, נוספו גם מרכיבים מלוחים כמו בשר חזיר טחון או מח עצם. הסיבה לכך היא ששילובי מרכיבים מתוקים ומלוחים היו נפוצים יותר באנגליה בימי הביניים. מילוי הטארט עצמו היה תמיד מתוק.

## גרסאות מודרניות
ממוזער|טארט בציפוי פירות במילוי פודינג
טארטי פודינג בימינו עשויים בדרך כלל מקלתית, ביצים, סוכר, חלב או שמנת ווניל. נהוג לפזר מעליהם אגוז מוסקט ואז לאפות. בניגוד לטארט ביצים, טארט הפודינג מוגש בדרך כלל בטמפרטורת החדר. הם מוגשים כטארטים בודדים, בדרך כלל בקוטר של כ-8 ס"מ, או כטארטים גדולים יותר כך שניתן לחלק אותם לפרוסות.

### בריטניה וחבר העמים
טארט הפודינג הפך למאפה אהוד בבריטניה ובמדינות חבר העמים, שם הם נקראים "טארט פודינג ביצים" או פשוט "פודינג ביצים" כדי להבדיל בין המילוי המבוסס על ביצים לבין הקרם הנפוץ יותר המוגש על בסיס קורנפלור. הם נמכרים במרכולים ובמאפיות בכל רחבי בריטניה.

הטארטים מוגשים כטארט גדול וחותכים אותו לפרוסות, או כטארטים אישיים קטנים יותר. הם תמיד מכוסים בשבבי אגוז מוסקט, ציפוי פירות בסגנון צרפתי או אבקת קינמון.

### צרפת
טארטי הפודינג בצרפת, שם הם מוכרים בשם Flan pâtissier (פלאן פטיסייה), בדרך כלל ממולאים בפירות, מה שהופך אותם דומים למאכל הצרפתי הפופולרי "", טארט שמורכב גם מפירות.

### פורטוגל ומקאו

פסטל דה נאטה הוא מאפה פורטוגזי מתוק במילוי רפרפת וקינמון הנפוץ בפורטוגל ובקרב מדינות הדוברות פורטוגזית. הקינוח מורכב ממעטפת דקה של בצק עלים דמוית טארט שעליה מוסיפים רפרפת המבוססת על חלמון ביצה וקינמון.

## ראו גם
* עוגת נפוליאון
* פודינג
* טארט

## קישורים חיצוניים

## הערות שוליים

קטגוריה:טארטים
קטגוריה:פודינג
ג'ק קנט

**ג'ון וולינגטון קנט**, (באנגלית: **John Wellington Kent**; 10 במרץ 1920 - 18 באוקטובר 1985) הידוע יותר בשם העט **ג'ק קנט** (**Jack Kent**), היה קריקטוריסט אמריקאי ומחבר-מאייר פורה של 40 ספרי ילדים. הוא ידוע בארצות הברית בעיקר בתור היוצר של King Aroo. בנוסף לספריו שלו, הוא גם אייר 22 ספרים של סופרים אחרים

קנט נולד בברלינגטון שבאיווה. בגיל 15 נשר קנט מבית הספר התיכון והחל קריירה כאמן מסחרי עצמאי, שעבד בתחום זה עד שהצטרף לצבא ארצות הברית ב-1941.

## חיים אישיים
קנט התחתן עם ג'ולייט ברידג'מן בספטמבר 1952, אך בני הזוג התגרשו שמונה חודשים לאחר מכן. במרץ 1954, קנט התחתן שוב, הפעם עם ג'ון קילסטופטה, כתבת שראיינה אותו למאמר מגזין. הם נשארו נשואים עד מותו של קנט. ביולי 1955 נולד בנם היחיד ג'ון וולינגטון "ג'ק" קנט ג'וניור.

קנט ואשתו ג'ון, גרו על גדות נהר סן אנטוניו, קראו לביתם טירת המלך ארו. קנט מת ב-1985 מלוקמיה.

## פרסים
ספרו של ג'ק קנט "רק ג'ון" (Just Only John) קיבל פרסים מ־Chicago Graphics Associates. הניו יורק טיימס הכתיר את ספרו מר מיבלס לספר התמונות המצטיין של שנת 1970.

## ספריו שיצאו בעברית
### הספר דרקון- אין דבר כזה
הספר דרקון - אין דבר כזה יצא לאור לראשונה בישראל בשנת 1987 בהוצאת עם עובד. בין השנים 2011–2012 הספר חולק לילדי הגנים במסגרת פרויקט ספריית פיג'מה והוא הודפס ב־60,000 עותקים.

במסגרת תיאטרון רחוק הופקה הצגת ילדים המבוססת על ספר הילדים בשם הזה.

## הערות שוליים

## קישורים חיצוניים

קטגוריה:אמריקאים ילידי איווה
קטגוריה:קריקטוריסטים אמריקאים
קטגוריה:חוגרים אמריקאים במלחמת העולם השנייה
קטגוריה:אמריקאים שנולדו ב-1920
קטגוריה:אמריקאים שנפטרו ב-1985